CELEX: C2005/217/29
Language: et
Date: 2005-09-03 00:00:00
Title: Euroopa Kohtu (esimene koda) 21. juuli 2005. aasta otsus kohtuasjas C-30/04 (Tribunale di Bolzano eelotsusetaotlus): Ursel Koschitzki versus Istituto nazionale della previdenza sociale (INPS) (Võõrtööliste sotsiaalkindlustus — Määrus (EMÜ) nr 1408/71 — Vanaduspension — Hüvitise teoreetilise summa arvutamine — Siseriiklikus õiguses ette nähtud riiklikuks miinimumpensioniks vajaliku summa arvestamine)

3.9.2005   
            
            
               ET
            
            
               Euroopa Liidu Teataja
            
            
               C 217/15
            
         
      EUROOPA KOHTU
   
   (esimene koda)
   21. juuli 2005. aasta otsus
   kohtuasjas C-30/04 (Tribunale di Bolzano eelotsusetaotlus): Ursel Koschitzki versus Istituto nazionale della previdenza sociale (INPS) (1)
   
   (Võõrtööliste sotsiaalkindlustus - Määrus (EMÜ) nr 1408/71 - Vanaduspension - Hüvitise teoreetilise summa arvutamine - Siseriiklikus õiguses ette nähtud riiklikuks miinimumpensioniks vajaliku summa arvestamine)
   (2005/C 217/29)
   Kohtumenetluse keel: itaalia
   Kohtuasjas C-30/04, mille esemeks on EÜ artikli 234 alusel Tribunale di Bolzano (Itaalia) 9. jaanuari 2004. aasta otsusega Euroopa Kohtule esitatud eelotsusetaotlus, mis saabus Euroopa Kohtusse 28. jaanuaril 2004, menetluses Ursel Koschitzki v. Istituto nazionale della previdenza sociale (INPS), tegi Euroopa Kohus (esimene koda), koosseisus: neljanda koja esimees K. Lenaerts esimese koja esimehe ülesannetes, kohtunikud N. Colneric (ettekandja), K. Schiemann, E. Juhász ja M. Ilešič; kohtujurist: F. G. Jacobs, kohtusekretär: vanemametnik L. Hewlett, 21. juulil 2005 otsuse, mille resolutiivosa on järgmine:
   Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja kaasajastatud nõukogu 2. juuni 1983. aasta määrusega (EMÜ) nr 2001/83, muudetud nõukogu 22. detsembri 1995. aasta määrusega (EÜ) nr 3096/95, artikli 46 lõike 2 punkti a tuleb tõlgendada nii, et väljateenitud vanaduspensioni aluseks oleva teoreetilise summa määramisel ei pea pädev asutus arvesse võtma siseriiklikus õiguses miinimumpensioni saamiseks ette nähtud lisahüvitist, kui siseriiklikus õiguses selle hüvitise saamiseks kehtestatud sissetuleku piirmäära ületamise tõttu ei saa üksnes kõnealuses liikmesriigis töötanud kindlustatud isik seda hüvitist taotleda.
   
      (1)  ELT C 85, 3.4.2004.